जम्मू-कश्मीर: डोडा में मिनी बस खड्ड में गिरी, हादसे में 5 लोगों की मौत
जम्मू-कश्मीर के डोडा जिले में सोमवार को एक मिनी बस के सड़क से फिसल कर गहरे खड्ड में गिर जाने से उसमें सवार 5 यात्रियों की मौत हो गई तथा 6 अन्य जख्मी हो गए।
डोडा। जम्मू-कश्मीर के डोडा जिले में सोमवार को एक मिनी बस के सड़क से फिसल कर गहरे खड्ड में गिर जाने से उसमें सवार 5 यात्रियों की मौत हो गई तथा 6 अन्य जख्मी हो गए। ये जानकारी डोडा उपायुक्त ने दी है। पुलिस के एक अधिकारी ने बताया कि हादसा डोडा जिला शहर से 42 किलोमीटर दूर प्याकुल गांव के पास ठठरी-गंडोह सड़क पर हुआ है। एक अधिकारी ने बताया कि बस में कम से कम 20 सवारियां सवार थीं। उन्होंने बताया कि बचावकर्ताओं ने अब तक 5 शवों को निकाला है तथा उन्हें 6 जख्मी मिले हैं, जिन्हें अस्पताल में भर्ती कराया गया है। अधिकारी ने बताया कि बचाव अभियान जारी है और मामले की अधिक जानकारी का इंतजार है। 